Փարաջանովի տուն- թանգարանում այսօր լրագրողների հետ հանդիպման ժամանակ կրթության և գիտության նախարար Արայիկ Հարությունյանն ու մշակույթի նախարար Լիլիթ Մակունցն ազդարարեցին երկու նախարարությունների կողմից իրագործվելիք երկու համատեղ ծրագրի մասին: Դրանցից առաջինն առնչվում է Հայաստանի բոլոր դպրոցներում սովորող ավելի քան 35 հազար աշակերտների․ նրանց հնարավորություն է տրվելու ուսումնական տարվա ընթացքում երեք անգամ անվճար այցելել մշակութային հաստատություններ՝ աբոնեմենտային համակարգի շնորհիվ: